Беренсе курста Волошина башҡа студенттар иҫәбендә ҡышҡы спорт лагерына бара. Унда ҡыҙ һалҡын тейҙерә, киҙеү арҡаһында аяҡтарына өҙлөгөү ала. Оҙаҡ дауалана, әммә һөҙөмтәлә спорт институтында уҡыуын ташларға мәжбүр була. Әммә Вера юғалып ҡалмай: Мәскәүгә килеп, Мәскәү совет кооператив сауҙа институтына уҡырға инә. 1940 йылдың сентябрендә Чкалов исемендәге Мәскәү аэроклубы курсанты булып теркәлә, унда И-153 «Чайка» самолетында осоуҙы үҙләштерә һәм парашют менән һикереү буйынса шөғөлләнә.